
PËR TRAJTIMIN E VIKTIMAVE TË TRAFIKIMIT DHE PËRFITIMIN E SHËRBIMEVE SHËNDETËSORE NGA KJO KATEGORI

Në mbështetje të nenit 100 të Kushtetutës dhe të nenit 8 të ligjit nr. 7870, datë 13.10.1994 “Për sigurimet shëndetësore në Republikën e Shqipërisë”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Viktimat e trafikimit përfshihen në kategorinë e personave ekonomikisht joaktivë, në kuptim të ligjit nr. 7870, datë 13.10.1994 “Për sigurimet shëndetësore në Republikën e Shqipërisë”, të ndryshuar.
2. Kontributi në fondin e sigurimeve shëndetësore për viktimat e trafikimit paguhet nga shteti në përputhje me nenin 34 të ligjit nr. 7870, datë 13.10.1994 “Për sigurimet shëndetësore në Republikën e Shqipërisë”, të ndryshuar.
3. Ngarkohen Ministria e Brendshme dhe Ministria e Punës, Çështjeve Sociale dhe Shanseve të Barabarta për pajisjen e viktimave të trafikimit me dokumentin zyrtar sipas formatit të përcaktuar në aneksin nr. 1, që i bashkëlidhet këtij vendimi.
4. Me hyrjen në fuqi të ligjit nr. 10 383, datë 24.2.2011 “Për sigurimin e detyrueshëm të kujdesit shëndetësor në Republikën e Shqipërisë”, ky vendim shfuqizohet.
5. Ngarkohen Ministria e Brendshme, Ministria e Punës, Çështjeve Sociale dhe Shanseve të Barabarta, Ministria e Financave dhe Instituti i Sigurimeve të Kujdesit Shëndetësor për zbatimin e këtij vendimi.
Ky vendim hyn në fuqi pas botimit në Fletoren Zyrtare.

